**Francesco Antonio "Frank" Marino** (\* 20. november 1954) je kanadský gitarista a frontman hard rockovej kapely Mahogany Rush. Je porovnávaný s Jimi Hendrixom, no je aj považovaný za jedného z najlepších, ale zároveň aj nedocenených gitaristov 70. rokov.

Hudobná kariéra
---------------

Ako päťročný najskôr začal Francesco hrávať na bicie nástroje, no vo veku okolo trinástich už začínal s hrou na gitaru. Jeho štýl hry je silne ovplyvnený Hendrixom. Na webových stránkach je Marino opisovaný ako „popálený Jimiho psychedelickým plameňom..." a sám to aj potvrdzuje tým, ako rád predvádza coververzie Hendrixovej gitarovej klasiky, akou je napríklad kompozícia „Purple Haze". Frank Marino často kritizovaný, že sa správa ako Hendrixov klon,  no Marino sám seba za imitátora nepokladá, dodáva, že „jeho štýl používa prirodzene, nevybral si ho on, ale štýl si našiel jeho." 

Skupina Mahogany Rush, ktorej je lídrom bola viac-menej populárna v 70. rokoch. Ich nahrávky sa vtedy dostali do rebríčkov *Billboardu* a mali aj viacero vystúpení, ako napríklad v roku 1978 bolo na podujatí California Jam II. Koncom 70. rokov bola skupina označovaná ako „Frank Marino and Mahogany Rush". Zanedlho sa kapela rozpadla a začiatkom 80. rokov Marino vydal u hudobného vydavateľstva CBS dva sólové albumy. Počas 80. a 90. rokov sa skupina dala znovu spojila a niekoľkokrát vystúpila. V roku 1993 sa Frank Marino rozhodol odísť z hudobného priemyslu.

V roku 2001 sa Marino k hudbe znovu vrátil. V roku 2005 sa v interview pre časopis *Guitar Player* vyjadril, že „aj keď vedel, že má nejakých fanúšikov, netušil, že len na internete ich stretne pol milióna". Vydal album *Eye of the Storm* a šiel na koncertné turné, na ktorom hrával počas show svoje charakteristické improvizované vystúpenia. Frank je stále aktívny, koncertuje a nahráva pod vlastným menom. Bol napríklad spolu s inými umelcami zapojený do nahrávania bluesového albumu, ktorý bol poctou Albertovi Kingovi a Stevie Ray Vaughanovi. 

Marino je strýkom Dannyho Marina, sólového gitaristu kanadskej metalovej kapely The Agonist.

Okrem Jimiho Hendrixa, Marino priznáva vplyv aj iných hudobníkov ako sú: John Cipollina (z kapely Quicksilver Messenger Service), Robbyho Kriegera, Duane Allmana, Johnnyho Wintera a Carlosa Santanu. Hráva blues, heavy metal a improvizované štýly. Ovplyvnil aj ďalších gitaristov, napríklad Zakka Wyldeho, Joe Bonamassu, Erica Galesa a Paula Gilberta. Jeho hru uznáva aj časopis *Guitar Player*, ktorý ho označuje spolu s Jeffom Beckom, Eddie Van Halenom a The Edgem (U2) za „výnimočného gitarového hráča s úplným spektrom rozsahu" (ešte vzletnejšie v origináli ako „full-spectrum guitar god").

Diskografia
-----------

Sólové albumy
* 1981 – *The Power of Rock 'n' Roll*
* 1982 – *Juggernaut* (1982 Columbia Records) U.S. #185
* 1986 – *Full Circle*
* 1990 – *From the Hip*

S kapelou Mahogany Rush
* Zoznam v článku Mahogany Rush

Niektoré nahrávky a zbierky
* *California Jam II* (1978)
* *Fit for A. King* (1980)
* *Metal Giants* (1988)
* *Guitar Speak II* (1990)
* *Hats off to Stevie Ray* (1993)
* *Bryan Lee: Live at the Old Absinthe House Bar Friday Night* (1997)

Referencie
----------

1. 1 2   *Legends of rock guitar: the essential reference of rock's greatest guitarists*. [s.l.] : [s.n.]. Dostupné online. ISBN 978-0-7935-4042-6.
2. ↑  Pagine Bianche: Origine del cognome marino
3. ↑   *Gear Secrets of the Guitar Legends: How to Sound Like Your Favorite Players*. [s.l.] : [s.n.]. ISBN 978-0-87930-751-6.
4. 1 2 3   Not-So-Slight Return: A Massive Web-Fanbase Resurrects Frank Marino. *Guitar Player*.
5. ↑   Nothing Wooden about Mahogany Rush. *Fort Worth Star-Telegram*. Dostupné online [cit. 1993-10-01].
6. 1 2   *10 Guitar-Blasting 'Sons' of Jimi Hendrix* [online]. [Cit. 2009-09-22]. Dostupné online.
7. ↑   Mahogany Rush in Jimi's Shadow. *Los Angeles Times*.
8. ↑   Frank Marino at Santa Monica Civic. *Los Angeles Times*.
9. ↑   Reincarnated Rock and Roll?!: Frank Marino. *Guitar Player*.
10. ↑   *The Rolling Stone Encyclopedia of Rock & Roll*. [s.l.] : [s.n.]. Dostupné online. ISBN 978-0-7432-0120-9.
11. ↑  hit-com: Interview:Frank Marino (Mahogany Rush,solo)
12. ↑   Repeat Offender: Zakk Wylde Reboards Ozzy's Crazy Train. *Guitar Player*.
13. ↑
14. ↑   Pickups: Eric Gales. *Guitar Player*.
15. ↑   Gear Bench Test: Vintage Modern 2266 Head and 425A Cabinet. *Guitar Player*.
16. ↑  Billboard, Allmusic

Iné projekty
------------

Commons
* Spolupracuj na Commons Commons ponúka multimediálne súbory na tému **Frank Marino**

Externé odkazy
--------------

* Frank Marino & Mahogany Rush Oficiálna Fan Page
* HardRadio.com Frank Marino Interview

Zdroj
-----

* *Tento článok je čiastočný alebo úplný preklad článku Frank Marino na anglickej Wikipédii.*

Autoritné údaje: * BnF: 14603031r
* GND: 135178258
* ISNI: 0000 0000 7371 4507
* LCCN: n93040480
* VIAF: 79194036
* WorldCat: lccn-n93040480